Na temelju članaka 33. i 43. Pravilnika o uspostavi akcijskog okvira za postizanje održive uporabe pesticida (NN 142/2012) i članaka 14. i 33. Zakona o održivoj uporabi pesticida (NN 14/2014),

**Obavještavamo Vas o isteku valjanosti znaka vašeg uređaja za zaštitu bilja**

 Uvidom u evidenciju Ministarstva poljoprivrede, utvrđeno je da vašem uređaju za zaštitu bilja (prskalica, raspršivač) istječe (ili je istekao) period valjanosti pregleda i time je prestala njegova zakonska valjanost za uporabu. U skladu sa zakonom, strojevi za primjenu pesticida podliježu redovitim pregledima svake 3 godine radi utvrđivanja ispunjavaju li sve potrebne sigurnosne, ekološke i zdravstvene zahtjeve.

Svi vlasnici uređaja bez valjanog pregleda i znaka ili sa isteklom registracijom uređaja su u prekršaju i podliježu zakonskim kaznama od 2.000-15.000 kn.

**Na ponovni pregled prskalica i raspršivača može se pristupiti 6 mjeseci prije isteka važenja znaka, a kao datum isteka znaka upisuje se datum prethodnog pregleda.**

**Uređaje koji više nisu u upotrebi potrebno je odjaviti, a nove uređaje ili promjenu vlasništva uređaja prijaviti što prije ispitnoj stanici koja je pregled obavila.**

Produženje pregleda možete dobiti na sljedećim ispitnim mjestima prema rasporedu:

**Raspored ispitivanja** (ako nije navedeno, ispitivanje počinje u 8h)

**Ekipa 1 Ekipa 2**

Pon. 01.04. **V.Zdenci,** Staro sajmište(Lov.dom) od 9h Pon.01.04. **V.Grđevac,** Sajmište od 9h

Uto. 02.04. **V.Pisanica**, Sajmište 8-11h Uto. 02.04. **Z.Topolovac,** Sajmište 8-11h

 **Šandrovac,** Parking kod općine 12-14h **Kapela**, Prostor sajma 12-14h

Sri. 03.04. **V.Trojstvo**, Iza općine Sri. 03.04. **Ivanska,** Sajmište

Čet. 04.04. **Štefanje**, PZ Štefanje Čet. 04.04. **Berek**, Sajmište

Pet. 05.04. **Grubišno Polje**, Prostor tržnice Pet. 05.04. **V.Trnovitica,** PZ V.Trnovitica

 **Priprema uređaja za ispitivanje**:

* Temeljito očistite prskalicu ili raspršivač iznutra i izvana
* 2/3 ( 70% ) spremnika napunite čistom vodom
* Provjerite ispravnost manometra, očistite mlaznice i filtere, po potrebi zamijenite neispravne
* Na ispitivanje ponesite dokument sa OIB-m i (ako imate) izvješće sa prethodnog pregleda

 ***MOLIMO VAS DA O RASPOREDU PREGLEDA OBAVIJESTITE VAŠE SUSJEDE I PRIJATELJE KOJI NISU DO SADA IZVRŠILI ISPITIVANJE I TIME ISPUNILI SVOJU ZAKONSKU OBAVEZU.***